open-index/open-wikipedia-markdown huggingface dataset:
Jesi

**Jesi** (eller **Iesi**) er en by og en kommune i provinsen Ancona i Marche-regionen i Italia. Kommunen har 40&nbsp;000 innbyggere og dekker et areal på 107,7 km². Byen ligger på nordre bredd av elven Esino, 11 kilometer før den munner ut Adriaterhavet.

Jesi er en mer enn 2500 år gammel by. I antikken ble området kalt ager gallicus og byen het da **Aesis**.

Komponisten Giovanni Battista Pergolesi og fekteren Valentina Vezzali ble begge født i Jesi.

## Referanser


## Eksterne lenker
*
Öppna din dörr

**«Öppna din dörr»** (norsk oversettelse: *åpne din dør*) er en svensk kraftballade fra 1994, skrevet og fremført av den svenske artisten Tommy Nilsson. Den var også ett av sporene på albumet *En kvinnas man*, som Nilsson ga ut samme år. «Öppna din dörr» er Nilssons signaturlår og største hit, og den har blitt svært populær i både Sverige og Norge. I Sverige lå den på Svensktoppen i 24 uker i 1994, hvorav flere uker på førsteplass.. Den ble også kåret til «Årets låt på Svensktoppen» i 1994, og den nådde en andreplass på den svenske singellisten samme år. I Norge har sangen blitt en gjenganger på radiokanaler og ønskeprogrammer som blant annet *[[Nattradioen|Nattønsket]]*. I perioden 1993–2013 var sangen den 27. mest spilte på P4 Radio Hele Norge, og den nådde en tiendeplass på VG-lista i 2006. Nilsson har også fremført sangen i en rekke norske tv-programmer, blant andre *[[Allsang på Grensen]]* og *[[Beat for beat|Beat for Beat]]*.

## Om sangen
Både tekst og musikker er skrevet av Tommy Nilsson, i to ulike perioder av Nilssons karriere. Musikken ble skrevet i begynnelsen av 1980-årene, mens sangteksten ble skrevet i 1994. På studioinnspillingen blir elgitar-partiet spilt av Staffan Astner, mens Lars Englund var musikkprodusent.

Låten har blitt spilt inn av en rekke artister siden, blant andre svenske Shirley Clamp i 2006. En versjon av Danny Saucedo fra 2006 nådde 24. plass på den svenska singellisten.

Låten ble covret av  gruppen Zekes i 2010, på albumet *En så'n natt*. I 2016 ble låten fremført i en engelsk versjon med tittelen «Open Your Heart» av Jill Johnson i tv-programmet ''Så mycket bättre'' – Sveriges svar på *[[Hver gang vi møtes]]*.

## Listeplasseringer
### Med Tommy Nilsson

### Med Danny Saucedo

## Referanser
21. etappe av Giro d’Italia 2018

**21. etappe av [[Giro d'Italia 2018]]** gikk over ti runder i Roma 27. mai 2018. 

Sam Bennett tok sin tredje etappeseier. Etappen ble nøytralisert etter tre runder. 

## Etapperesultater

## Sammenlagt

## Referanser


## Eksterne lenker
*
Kurt Sweeney

**Kurt Gregory Sweeney** (født 29. juni 1961 i Los Angeles) er en kulturjournalist, litteraturkritiker, kunstskribent, konsulent, oversetter og forfatter, bosatt i Bergen.

## Bibliografi
* *Kjegler*, roman, Aschehoug (2008)

## Referanser


## Kilder
*Presentasjon av Kurt Sweeney i Forfatterkatalogen på Forfattersentrums nettsider
Eva Skomsø Svanøe

**Eva Skomsø Svanøe** (født 26. oktober 1954 i Holvika) er en norsk lærer og lyriker.

## Bibliografi
* *Eg møtte*, lyrikk, Samlaget (1991)

## Kilder
*Presentasjon av Eva Skomsø Svanøe i Forfatterkatalogen på Forfattersentrums nettsider
*«Eva Skomsø Svanøe» på allkunne.no

## Eksterne lenker

* *[https://urn.nb.no/URN:NBN:no-nb_digibok_2007092401035 Eg møtte]* - digitalisert hos Nasjonalbiblioteket
Rhodes-stipendiet

**Rhodes-stipendiet** (*Rhodes Scholarship*) er et stipendium for studier ved University of Oxford. Det ble opprettet i 1902 og er oppkalt etter gruvemagnaten og politikeren Cecil John Rhodes.

Rhodes fastatte i sitt testament at stipendiet skulle fremme lederskap blant «unge kolonialister» med «moralsk karakterstyrke og lederinstinkter», for å «trygge Det britiske imperiets fortsettelse, for å bringe hele den usiviliserte verden under britisk styre, for å få USA tilbake, for å gjøre den anglosaksiske rase til ett imperium».

## Rhodes-stipendiater
Blant fremstående Rhodes-stipendiater er Wasim Sajjad, Bill Clinton, Dom Mintoff, John Turner, Norman Manley, Bob Hawke, Tony Abbott og Malcolm Turnbull.

## Referanser
Sorbonne Université

**Sorbonne Université** er et universitet i Paris, grunnlagt ved dekret i januar 2018 gjennom en sammenslåing av Université Paris-Sorbonne (Paris-IV) og Université Pierre-et-Marie-Curie (Paris-VI).

Datoen 1257 i universitetets emblem viser til det historiske universitetet i Paris hvis collège de Sorbonne ble grunnlagt i 1257 av Robert de Sorbon.

Sorbonne Université har tre fakulteter:

* Humanistisk fakultet (*la Faculté des Lettres*)
* Vitenskapelig fakultet (*la Faculté des Sciences et Ingénierie*)
* Medisinsk fakultet (*la Faculté de Médecine*)

## Bemerkelsesverdige alumner
* Charlotte og Laura Tremble, franske synkronsvømmere

## Referanser


## Eksterne lenker
*
Live Surlien

**Live Synnøve Surlien**, tidligere *Live Surlien Rust*, (født 17. mai 1960) er en norsk forfatter.

## Bibliografi
* *Gjesten*, noveller, Cappelen (1996)

## Referanser


## Kilder
*Presentasjon av Live Surlien i Forfatterkatalogen på Forfattersentrums nettsider
Brachagenius oculatus

***Brachagenius oculatus*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En nokså liten (11-12 millimeter), mørkbrun gullbasse, dekkvingene er svarte med brungule tegninger. Pronotum er rundet, beina lage og kraftige.

## Levevis
Disse artene er livlige biller som flyr i solskinn. De besøker blomster for å ete pollen.

## Utbredelse
Arten lever i Sør-Afrika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *[[Brachagenius]]* Kraatz, 1890
******** ***Brachagenius oculatus*** Evans, 1987

## Kilder
* Evans, A. (1987) A new species of the genus *Brachagenius* with notes on the synonymy of *Elpidus Hopei*. *Journal of the entomological Society of South Africa* 50(2):351-356. http://journals.co.za/docserver/fulltext/JESSA/50/2/4326.pdf?expires=1527452684&id=id&accname=guest&checksum=2FC3B17E4E81E7365E7C616F2CF24C29

## Eksterne lenker
*
Gry Hovdenak Strøm

**Gry Hovdenak Strøm** (født 10. mars 1972 i Bergen) er en norsk journalist og forfatter, oppvokst i Arendal, senere bosatt i Ski i Akershus.

Strøm har gått journalistutdanningen ved Høgskolen i Volda, og har studert fransk og psykologi. 

Hun har arbeidet som journalist i *[[Moss Dagblad]]* og *[[Agderposten]]*, senere som veileder i Nav. 

## Bibliografi
* *Ordsamleren*, roman, Gyldendal (2013)

## Kilder
*Presentasjon av Gry Hovdenak Strøm i Forfatterkatalogen på Forfattersentrums nettsider
*Presentasjon av Gry Hovdenak Strøm på Gyldendals nettsider
En dag (sang)

**«En dag»** er en svensk kraftballade fra 1989 som fremføres av artisten Tommy Nilsson. Sangen er skrevet av Tim Norell, Ola Håkansson og Alexander Bard og vant svenske Melodifestivalen i 1989. Sangen var Sveriges bidrag i Eurovision Song Contest samme år, der den endte på en fjerdeplass av 22 deltakere. Med seg på scenen i begge konkurransene hadde Nilsson  koristene Jean-Paul Wall, Vicki Benckert, Ankie Bagger, Jerry Williams og Tommy Ekman. I Eurovision Song Contest fikk «En dag» 12 poeng fra juryene i Danmark, Østerrike og Jugoslavia. Den norske juryen hadde sangen på tredjeplass.

Singelen ble sluppet samme år og nådde en tredjeplass på den svenske singellisten. Den toppet også Svensktoppen i 1989.

## Sporliste

### Medvirkende

* Vokal – Tommy Nilsson
* Bassgitar – Mats A. Lindberg
* Gitar – Ulf Jansson
* Mastering – P.D.-POLAR
* Produsenter – Anders Hansson, Ola Håkansson, Tim Norell
* Tekniker – Anders Hansson
* Låtskrivere – Tim Norell, Ola Håkansson og Alexander Bard

## Listeplasseringer

## Referanser
Elisabeth Dingstad

**Elisabeth Dingstad** (født 1984) er en norsk fiolinist fra Kolbotn. Hun var den andre nordmannen i historien som ble tatt opp som student ved Karajan-akademiet i Berlin. I perioden 2007–2009 spilte hun mer enn 200 konserter med Berlinfilharmonien. Siden 2013 har hun vært fiolinist i Gewandhausorchester Leipzig.

## Biografi
Dingstad vokste opp på Kolbotn i en norsk-tysk familie. Hun er datter av pianist og repetitør ved Den norske opera, Tore Dingstad, og fløytisten Martina Dingstad. 

Elisabeth Dingstad begynte å spille fiolin som femåring. Hun fikk musikkundervisning ved Barratt Due musikkinstitutt i Oslo frem til hun 17 år gammel begynte på musikkstudier i Berlin med Christoph Poppen som lærer. Da Poppen etter ett år gikk over til å undervise i München, fulgte Dingstad etter. Hun studerte i München fram til januar 2007. I 2006 ble Dingstad tatt opp som elev ved Karajan-akademiet i Berlin, som den andre nordmannen noensinne. Elevplassen ga anledning til å hospitere som orkestermusiker i Berlinfilharmonien. Dingstad studerte ved akademiet fra januar 2007 til juni 2009. Lærerne hennes i denne perioden var to av orkesterets konsertmestere; Rainer Sonne og Guy Braunstein. Hun fikk også anledning til å spille mer enn 200 konserter med Berlinfilharmonien i løpet av denne perioden. Dingstad har også spilt på mesterklasser med Camilla Wicks, Detlef Hahn, Almita Vamos, Midori og Ana Chumachenco.

Som orkestermusiker har Dingstad vært medlem av Risør Festival Strings fra hun var 16 år gammel, og av Det Norske Kammerorkester like lenge. I år 2000 begynte hun å vikariere som fiolinist i Oslo Filharmoniske Orkester. Sin profesjonelle karrière som orkestermusiker startet hun i 2010 som 2. konsertmester ved Stockholm Filharmoniske Orkester (Kungliga Filharmoniska Orkestern), hvor hun ble fram til 2011. Hun var deretter konsertmester i Danmarks Nasjonalorkester i København i 2012. I 2013 ble hun ansatt som fiolinist i Gewandhausorchester Leipzig. 

Som solist har Dingstad spilt med de fleste profesjonelle orkestrene i Norge, og med flere orkestre i utlandet. Da hun var 14 år gammel debuterte hun som solist med Kringkastningsorkesteret i  «Poème» av Chausson. Som kammermusiker har hun spilt med artister som Leif Ove Andsnes, Mitsuko Uchida og Andras Schiff.

## Priser og utmerkelser
* 1996: 2. pris i Ungdommens Strykermesterskap
* 1998: 1. pris i Ungdommens Strykermesterskap
* 2000: 1. pris i Ungdommens Strykermesterskap
* 2002: Vinner av Ungdomssymfonikernes Solistkonkurranse

## Referanser


## Eksterne lenker
*
Mohamed Didé Fofana

**Mohamed Didé Fofana** (født 8. april 1998) er en guineansk fotballspiller som fra 31. januar 2020 er klubbløs. Han er midtbanespiller.

I august 2017 signerte Fofana for Sogndal Fotball på en kontrakt fram til 2020.

Fofana ble kalt inn til Guineas U20-tropp til U20-VM i fotball for menn 2017.

## Referanser


## Eksterne lenker
*
Jean-Baptiste de Boyer

**Jean-Baptiste de Boyer, marki d'Argens** (født 24. juni 1704 i Aix-en-Provence i Frankrike, død 11. januar 1771 på ett slott nær Toulon) var en fransk *[[philosophes|philosophe]]* og forfatter.

I hjembyen Aix-en-Provence var markgreven d'Argens i årene 1730-31, etter hva han selv fortalte, nærværende ved rettegangsforhandlingene mot jesuittpresten Jean-Baptiste Girard (1680-1733). Denne stod da anklaget for å ha førført en skriftedatter, Catherine Cadière (han ble frikjent.) Det var en affære som opprørte allmenheten over hele Europa og som utgjorde den historiske bakgrunn til den anonymt utgitte romanen *[[Thérèse philosophe]]* (1748). Den ses som et libertinsk verk og tilskrives Jean-Baptiste de Boyer.

Markgreve d'Argens var mellom 1744 og 1769 ved Fredrik II av Preussens hoff som en av dennes fortrolige I filosofiske skrifter og tendensiøse romaner forfektet han opplysningsidéer. Hans brev og memoarer er av stor tidshistorisk verdi.

## Referanser


## Kilder
* Svensk uppslagsbok. Lund 1929

## Eksterne lenker
* Böcker av och om Jean-Baptiste de Boyer på svenska bibliotek. Libris.
Andrew Cutler

**Andrew Hall Cutler** (1956–2017) var en amerikansk kjemiingeniør, forfatter og alternativ behandler. Han tok doktorgrad i kjemi ved Universitetet i Princeton.

Cutler har rundt 40 vitenskapelige publikasjoner innen kjemiske prosesser. Han var som forsker tilknyttet Universitetet i Arizona, og for en periode også California Space Institute. Han har blant annet arbeidet med problemstillinger knyttet til drivstoff til romfartøyer.

Mot slutten av sin vitenskapelige karriere fokuserte Cutler også på helserelaterte spørsmål. Han mente at kvikksølvforgiftning var årsaken til en lang rekke sykdommer og lidelser, herunder autisme, schizofreni, fibromyalgi og Parkinsons sykdom. Han mente selv å ha blitt utsatt for en slik kvikksølvforgiftning. De viktigste kildene av kvikksølv til menneskekroppen hevdet han var tannfyllinger av amalgam og vaksiner, og mente forgiftning kan påvises ved hårprøver. Han utviklet sin egen variant av kelatterapi som han kalte Cutler-protokollen og som angivelig skulle rense kroppen for tungmetaller som kvikksølv.

Det finnes ikke vitenskapelig støtte for at kvikksølveksponering fra amalgam og vaksiner har noen sammenheng med de sykdommer som Cutler hevdet. Heller ikke er det dokumentert effekt av kelatterapi mot noen disse sykdommene.

Han døde 29. juli 2017 i Seattle, formodentlig av hjerteslag.

## Bibliografi
* Amalgam Illness: Diagnosis and Treatment, Eget forlag, 1999, ISBN 9780967616803
* Hair Test Interpretation: Finding Hidden Toxicities, Eget forlag, 2004, ISBN 9780967616810

## Referanser
Capaccio

**Capaccio** er en by og en kommune i provinsen Salerno i regionen Campania i Italia. Kommunen, som omfatter 11 små og større landsbyer, har over 22&nbsp;000 innbyggere og dekker etn flatemål på 113 km².

Capaccio ligger i en åsside, 441 meter over havet, om lag 50 km sør for provinshovedstaden Salerno. En stor del av innbyggerne i kommunen bor på en stor slette nedenfor byen.

## Referanser


## Eksterne lenker
*
Adolf Michaelis

**Adolf Theodor Friedrich Michaelis** (født 22. juni 1835 i Kiel i hertugdømmet Holstein, død 12. august 1910 i Strassburg) var en tysk klassisk arkeolog.

## Liv og virke
Michaelis var fra 1872 professor i arkeologi ved universitetet i Strassburg, fra 1874 medlem av sentraldireksjonen for det tyske arkeologiske institut.

I perioden 1857—61 foretok han, til dels sammen med Alexander Conze, en studiereise i Hellas og Italia.

Hans hovedverker er: *Parthenon* (1871), *Geschichte der deutschen archäologischen Instituts* (1879), *Ancient marbles in Great Britain* (1882). Dessuten besørget en ny utgave av Otto Jahns bearbeidelse av flere oldtidsskrifter (Sofokles' *[[Elektra]]*, Apuleius' *Psyche og Cupido*, Pausanias' beskrivelse av Athens Akropolis), og deltok i utgivelsen av *Die attischen Grabreliefs* og forfattet avhandlinger i vitenskapelige tidsskrifter, blant annet en beretning om studiereisen i Hellas (*Annali dell' instituto*, 1861), studier over de antikke amazonestatuer og undersøkelser over klassiske kunstverkers skjebne i renessanseperioden og nyere tid (i *Jahrbuch des deutschen archäologisehen Instituts*).

## Verker
* *Der Parthenon*, Leipzig, 1870-1871. (Plates og text @ Universitätsbibliothek Heidelberg)
* *Geschichte des Deutschen Archäologischen Instituts, 1829-1879*, Berlin, 1879. (@ Universitätsbibliothek Heidelberg)
* *Rede über die Entwicklung der Archäologie in unserem Jahrhundert*, Straßburg, 1881.
* *Ancient Marbles in Great Britain*, Cambridge, 1882. (Internet Archive)
* *Zur aristotelischen Lehre vom ΝΟΥΣ*, Neu-Strelitz, 1888. (Internet Archive)
* *Literaturnachweis zur siebenten Auflage des ersten Bandes von Anton Springers Handbuch der Kunstgeschichte*, Leipzig, 1904. (Internet Archive)
* *Die archäologischen Entdeckungen des neunzehnten Jahrhunderts*, Leipzig, 1906.  (@ Universitätsbibliothek Heidelberg)
** 2. utgave: *Ein jahrhundert kunstarchäologischer entdeckungen*, Leipzig, 1908. (Internet Archive)
*** *A century of archaeological discoveries*, London, 1908. (Internet Archive)
* *Das Altertum*, Leipzig, 1911.

## Referanser


## Eksterne lenker
* 

## Kilder
*
French Open 2018

**French Open 2018** var en tennisturnering som ble spilt utendørs på grus. Den var den 117. utgaven av French Open og den andre Grand Slam-turneringen i 2018. Den ble spilt på Stade Roland Garros i Paris i Frankrike i perioden 27. mai til 10. juni 2018.

## Resultater
### Singel menn

### Singel kvinner

### Dobbel menn

### Dobbel kvinner

### Mixed double

## Referanser


## Eksterne lenker
* rolandgarros.com
Kvamstotunnelen

**Kvamstotunnelen** er en tunnel som ligger på Fylkesvei 5400 i Vaksdal kommune i Vestland. Den er 126 meter lang og ble åpnet i 1945.

## Se også

* Storefosstunnelen

## Kilder

* Vegvesenets [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-1380,6752234,15/vegobjekt:82302510:58b02c:67)

## Eksterne lenker

* Kvamstotunnelen på Google Street View
Sorbonne (universitetsbygning)

**Sorbonne** er en universitetsbygning i Paris, forbundet med universitetet i Paris og dets etterfølgere, beliggende i Latinerkvarteret i 5. arrondissement i det sentrale Paris. Bygningen ble opprinnelig oppført for collège de Sorbonne, grunnlagt i 1257 av og navngitt etter Robert de Sorbon, som en av de første undervisningsenhetene i det middelalderske Paris-universitetet. Så kom bygningsnavnet etterhvert å bli et metonym for Paris-universitetet som sådan, samt dets etterfølgere etter den oppdelingen som fulgte etter maiopprøret i 1968.

## Historie

Kapellet som inngår i universitetskomplekset, samt dets rikt voluttutsmykkede fasade som vender mot place de la Sorbonne i vestlig retning, ble oppført på 1600-tallet.

## Referanser


## Eksterne lenker
* 
* Sorbonne
Calometopus senegalensis

***Calometopus senegalensis*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Små til middelsstore, avlange, litt matte gullbasser. Hodet er forholdsvis stort med tydelig «hals», foran med en U-formet innskjæring. De er mørke med lyse flekker.
På bakbeinet er leggen (tibia) sterkt utvidet i spissen og trukket ut til to tenner, foten (tarsus) er svært lang.

## Utbredelse
Arten er beskrevet fra Senegal.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *[[Calometopus]]* Blanchard, 1850
******** ***Calometopus senegalensis*** Blanchard, 1850

## Kilder
* Blanchard, E. (1850) Catalogue des collections Entomologiques du Muséum d'Histoire naturelle de Paris. Classe des Insectes, Ordre des Coléoptères I, Milne-Edwards H, Blanchard E. et Lucas H. (Editors) Gide et Baudry. Paris (1850) 1-128 (1851) 129-240.

## Eksterne lenker
*
Jean-Baptiste Girard

**Jean-Baptiste Girard** (født 1680 i Dole i Frankrike, død 4. juli 1733 samme sted) var en fransk jesuittpater. Han ble kjent i hele Europa i 1730-årene på grunn av beskyldninger mot ham om seksuelt misbruk, og ble brennemerket som selve innbegrepet på den korrupte geistlige.

## Liv og virke
Girard trådte i 1696 inn i jesuittordenen, og ble presteviet i 1707. Etter opphold i Gray, Pontarlier og Aix-en-Provence kom han i 1728 til Toulon, der han utøvde oppgaver som skriftefar.

Etter at det først fremkom beskyldninger mot ham om korrupsjon, ble et i 1731 startet en rettsprosess mot ham, hvorunder han ble anklaget for å ha forført Marie-Catherine Cadière i skriftemålet til kjønnslig omgang og senere ha ansporet til abort. Det ble ført vitnemål fra andre som hadde skriftet for ham, men han ble frikjent den 10. oktober 1731 i Toulon. Han måtte imidlertid vende tilbake til sin fødeby. Der døde han to år etter.

Rettsprosessen ble næring for den pågående konflikt mellom jesuitter og jansenister, som den gang var svært heftig og ble ansett som å berører selve forståelsen av katolisismen. Striden om pater Girards skyld eller uskyld engasjerte ikke bare i Frankrike, men fant interesse langt utover landets grenser. Mange sanger, dikt og stridsskrifter ble skrevet, og striden stod i sammenheng med den generelle strid om kirkens rolle i samfunnslivet.

Saken ble i årevis gjenstand for oppmerksomhet, og den inspirerte til litteratur. Voltaire beskjeftiget seg med den, og dessuten var den bakgtrunn for den pornografiske romanen *[[Thérèse philosophe]]*, som var et av de mest solgte  libertinske verker på 1700-tallet. I anagrams form ble personene Girard og Cadière skildret. Den jesuittfiendlige polemikk på 1800-tallet fremholdt Girard som selve innbegrepet på den korrupte geistlige.

## Referanser


## Litteratur
* *Dictionnaire d'Histoire et de Géographie Ecclésiastique*),  
* Johann Hoefer, *Nouvelle Biographie universelle*, Paris, Firmin Didot, t. 20, 1854, 
* Stéphane Lamotte, *Un fait divers à l'épreuve du temps : l'affaire Girard-Cadière, de 1728 à nos jours*, thèse d'histoire, doctorat soutenu à Montpellier III en décembre 2011.
* Michaud, *Bibliographie universelle ancienne et moderne*, Paris, Firmin Didot, t. 16, 1862, 
* A. Jacques Parès, *Le Procès Girard-Cadière* (Toulon-Aix…1731), Marseille, 1928, 
* Michel Vovelle, « Du temps de la peste à l'ère des Lumières », dans *Histoire de Toulon*, (M. Agulhon dir.), Privat, 1990.

## Eksterne lenker
* Biografi, Universitetet Trier
Järvsö kirke

**Järvsö kirke** er en forsamlings- og landsbykirke beliggende på Kyrkön i Ljusnan ved tettstedet Järvsö i Sverige. 

Kirkebygningen, som erstattet en middelalderkirke i sten, ble påbegynt i 1832 og ble innviet som salskirke seks år senere av erkebiskop Johan Olof Wallin. Kirken hadde da 2&nbsp;400 sitteplasser. For at få plass til kirkebygningen i landskapet, ble den oppført i nord-sydlig retning, motsatt den normale øst-vestlige retning. I 1892 ble kirken ombygget til en treskipet, falsk basilika med tolv søyler i to rekker samt med en indre apsis. Antallet sitteplasser ble samtidig redusert til 1700, hvilket var omtrent like mange som i den foregående kirken. Siden er antallet sitteplasser ytterligere redusert. 

## Inventar
* Under en renovering i 1958 ble prekestolen i blått og gullog  med kong Gustav IIIs monogram, gjeninnsatt. Stolen stammet fra den foregående kirken og var blitt skiftet ut med en alternativ 1892. 
* Alterapsidens syv nisjer ble dekorert med figurer av Kristus og apostlene utført av  Yngve Andersson og Giovanni Inganni.
* Døpefonten av hvit marmor ble innviet i 1970 og er tegnet av Maj Starck. 
* Kirken har to orgler; et fra 1993 av Grönlunds orgelbyggeri med den gamle fasaden fra 1754, samt et kororgel fra 1974 av samme orgelbygger.

## Referanser
Calometopus aureipennis

***Calometopus aureipennis*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.

## Utbredelse
Arten er utbredt i Den demokratiske republikken Kongo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *[[Calometopus]]* Blanchard, 1850
******** ***Calometopus aureipennis*** Moser, 1914

## Kilder
* Kolbe, H.J. (1914) Wissenschaftliche Ergebnisse der deutschen Zentral-Afrika-Expedition 1907-1908 unter Führung Adolf Friedrichs, Herzog zu Mecklemburg. Band V: Zoologie III. Lieferung 3. Scarabaeiden, Klinkhardt & Biermann. Leipzig 5(3):261-416.
* Moser, J. (1914) Ergebnisse der Zweite Deutsche Zentrall Afrikanische Expedition 1910-1911 unter Führung Adolf Friedrichs, Herzogs zu Mecklenburg. Bd.1 Lieferung 3. I.Cetoniidae, H.Schubotz, Leipzig :63-70.

## Eksterne lenker
*
​Edipcia Dubón

**Edipcia Dubón** er en nicaraguansk pro-demokratisk kvinnerettighetsforkjemper. Hun er koordinator for Dialogue of Women for Democracy, en tenketank som fremmer diskusjoner om utfordringene kvinner står overfor i Nicaragua. Dubón tjenestegjorde i Nasjonalforsamlingen i Nicaragua til 2016, da landets høyesterett fjernet henne sammen med 27 andre opposisjonspolitikere. For tiden er hun medlem av Executive Committee of Latin American Youth Network for Democracy. Dubón er økonom med fokus på makroøkonomi og har en mastergrad i anvendt politikk.

## Referanser


## Kilder
* Om Edipcia Dubón hos Oslo Freedom Forum, hentet 28. mai 2018.
Edin-Ådahl

**Edin-Ådahl** var en svensk kristenpopgruppe som eksisterte fra 1978 til 1992 og bestod av brødrene Bertil og Lasse Edin og brødrene Simon og Frank Ådahl.

Gruppen er best kjent for sangen «Som en vind» som vant Melodifestivalen i 1990. Sangen var Sveriges bidrag i Eurovision Song Contest samme år, der den ble nummer 16 av 22. De hadde også suksess med sangen «Revival», som nådde en tredjeplass på den svenske radiohitlisten.

Frank Ådahl har deltatt som korist i flere norske Melodi Grand Prix-finaler, og hadde stemmen til Simba i den svenske versjonen av *[[Løvenes konge]]* i 1994. To av brødrene slapp også soloalbum på merket Refuge i 1985. Bertil Edin ga ut *Cross the Border*, mens Simon Ådahl ga ut *I'm in Touch*. Lasse Edin dannet også bandet The Outsiders i 1990.

Gruppen ble oppløst i 1992, og hadde da gitt ut totalt åtte studioalbum med musikk i varierende sjangre, fra åndelig rock og pop til soul, synthpop og gospel, beroende på hvem i bandet som hadde skrevet musikken og hvem som var hovedvokalist på hvert spors.

## Diskografi
### Svenske utgivelser
*1980: *Edin-Ådahl*, Prim
*1982: *Alibi*, CBS/Royal
*1983: *Maktfaktor*, Royal
*1986: *Tecken*, Prim
*1989: *Big Talk*, Royal/Cantio
*1990: *Into My Soul*, Cantio
*1991: *Reser Till Kärlek*, Cantio
*1992: *Kosmonaut Gagarins Rapport*, Viva
*1994: *Minnen: 1980&mdash;1992*, Viva
*2009: *Komplett* (samle-CD), Media Point

### Engelske utgivelser
*1983: *Alibi*, Refuge
*1984: *X-Factor*, Refuge
*1987: *Miracle*, Refuge
*1989: *Big Talk*, Royal Music/Refuge
*1990: *Into My Soul*, Alarma World Music
*1991: *Revival*, Alarma World Music/Cantio

## Referanser


## Eksterne lenker
*
Mari Hoem Stokke-Bakken

**Mari Hoem Stokke-Bakken** (født 4. juni 1986) er en norsk forfatter, oppvokst i  i Rennebu i Sør-Trøndelag.

Hun har bachelor i litteraturvitenskap fra Universitetet i Bergen, og har gått ved Skrivekunstakademiet i Hordaland. 

## Bibliografi
* *Nesten for alvorlig*, roman, Gyldendal (2013)

## Referanser


## Kilder
*Presentasjon av Mari Hoem Stokke-Bakken i Forfatterkatalogen på Forfattersentrums nettsider
*«Fem kvinnelige bokdebutanter du bør sjekke ut», ohcherie.no 3. november 2013 

## Eksterne lenker

* Om litterære rariteter og formeksperimenter – lydopptak ved Bergen Offentlige Bibliotek 25. september 2014
Normalår som begynner på onsdag

Et **normalår som begynner på onsdag** er alle år som ikke er skuddår (dvs. et år med 365 dager) som begynner onsdag 1. januar og avsluttes onsdag 31. desember. Søndagsbokstaven dets er dermed **E**. Det siste året av en slik type var 2014,  og det neste vil være 2025 i den gregorianske kalenderen eller på samme måte 2015 og 2026 i den gamle julianske kalenderen. Året 1800 var også et normalår som begynte på onsdag i den gregorianske kalenderen. Normalår som begynner på onsdag har én fredag den 13. i juni. Skuddår som begynner på tirsdag deler denne egenskapen.

## Se også
* Den gregorianske kalenderen
* Normalår

## Referanser
Trichiomorphus rufus

***Trichiomorphus rufus*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

## Utseende
En liten, avlang, litt matt, brunrød gullbasse. Oversiden, særlig hodet og pronotum, er kledt med lange, lyse hår. Hodet er forholdsvis stort med tydelig "hals", foran med en U-formet innskjæring.

## Utbredelse
Arten er beskrevet fra Tanzania.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Trichiinae Fleming, 1821
****** Stammen Trichiini Fleming, 1821
******* Slekten *[[Trichiomorphus]]* 
******** ***Trichiomorphus rufus*** Bourgoin, 1919

## Kilder
* Bourgoin, A. (1919) Scarabaeidae. Trichiini et Cetoniini. Voyage de Ch.Alluaud et R.Jeannel en Afrique orientale (1911-1912), Résultats scientifiques. Insectes Coléoptères. Librairie des Sciences Naturelles .Léon L'Homme Paris 14:121-192.

## Eksterne lenker
* 
* Bilde av typeeksemplar
Øverbygda skole (Selbu)

**Øverbygda skole** ligger i grenda Øverbygda, ca. 6 km langs Fv. 705 retning Tydal fra kommunesentret, Mebond, i Selbu kommune. Skoleåret 2017–2018 hadde skolen 59 elever fordelt på de første sju trinnene i grunnskolen. I 2020 vedtok kommunestyret i Selbu å legge ned Øverbygda skole.

Selve skolen består av to bygg: hovedbygget som ble bygd i 1961 og et mindre bygg med to klasserom oppført i 2003. Ved skolen ble det viet mye tid og bruk av uteområdene rundt skolen. Uteområdet på selve skoleområdet er godt opparbeidet og har egen ballbinge, to grusbaner, skatepark, klatrestativ, husker og bakker inne på skoleområdet egnet til aking på vinterstid. Skolen viet mye tid og bruk av uteområdene rundt skolen.

## Referanser
Lena Steimler

**Lena Steimler** (født 2. februar 1958) er en norsk manus- og barnebokforfatter.

Hun har skrevet hørespill, teaterstykker, film og TV både for for voksne og barn, og ble nominert til Prix Nordica 08 for hørespillet *Fisken Fibi* på NRK.

Steimler har også vært prosjektleder og manusforfatter for novellefilmene *Fredag ettermiddag* og *Tilfellet Jonas* produsert av Atomfilm, med tema barnevern. Begge ble nominert til Kulturdepartementets menneskerettspris i 2017.

## Bibliografi
* *Mia og superboblen*, barnebok, Bonnier Carlsen (1994)
* *Teaterlek for barna*, barnebok, Orion (1996)
* *Nisse på ville veier*, barnebok, Orion (1996)
* *1-2-3 hemmeligheter*, barnebok, Gyldendal (1997)
* *Mystiske dager på Sesam stasjon*, barnebok, Gyldendal (1997)
* *Godnatt på Sesam stasjon*, barnebok, Gyldendal (1998)
* *En lillebror til jul*, barnebok, Schibsted (2014)

## Referanser


## Kilder
*Presentasjon av Lena Steimler i Forfatterkatalogen på Forfattersentrums nettsider
Normalår som begynner på tirsdag

Et **normalår som begynner på tirsdag** er alle år som ikke er skuddår (dvs. et år med 365 dager) som begynner tirsdag 1. januar og avsluttes tirsdag 31. desember. Søndagsbokstaven dets er dermed **F**. 2019 er av en slik type i den gregorianske kalenderen eller på samme måte 2014 og 2025 i den gamle julianske kalenderen. Alle normalår som begynner på søndag, mandag eller tirsdag har to fredager på den 13. Dette normalåret har fredag den 13. i september og desember. Skuddår som begynner på mandag deler denne egenskapen.

## Se også
* Den gregorianske kalenderen
* Normalår

## Referanser
Pierre Ango

**Pierre Ango** (født 20. april 1640 i Rouen i Frankrike, død 18. oktober 1694 på jesuittenes kollegium i La Flèche) var en fransk katolsk prest og vitenskapsmann tilhørende jesuittordenen.

Hav var professor ved College de La Flèche. I 1682 publiserte han deler av sin jesuittiske medbror pater Ignace-Gaston Pardies' verker om optikk i sin bok *L'Optique*. I dette arbeidet gav pater Ango en konstruksjon for lysets refraksjon som ikke var så ulik den utviklet av Robert Hooke.

## Verker
* 1682 - *L'Optique divisée en trois livres*  

## Referanser
Khrabrovo lufthavn

**Khrabrovo lufthavn** (russisk **Аэропорт Храброво**, polsk: **Port lotniczy Kaliningrad-Chrabrowo**) (IATA: **KGD**, ICAO: **UMKK**) er den største flyplassen i eksklaven Kaliningrad i Russland.  Flyplassen ligger 24 kilometer nord for byen Kaliningrad, i nærheten av landsbyen  Khrabrovo. Mens den sivile lufthavnen for det meste betjener planlagte hjemlige destinasjoner, er den fortsatt en militærbase som en del av Russlands flyvåpen. 

Lufthavnen gjennomgikk ombygging og oppgradering for å skulle stå klar til fotball-VM i 2018. 

## Flyselskaper og destinasjoner
* Aeroflot: Moskva–Sjeremetyevo
* Aeroflot, operert av Rossiya: St. Petersburg-Pulkovo
* airBaltic: Riga
* Belavia: Minsk, i sesong: Brest, Gomel, Hrodna, Vitebsk
* LOT Polish Airlines: Warszawa–Chopin
* Nordavia i sesong: Arkhanglesk, Moskva-Domodedovo, Murmansk, Sotsji, St. Petersburg
* : Moskva-Domodedovo, St. Petersburg, London–Stansted,  Roma-Fiumicino
* Red Wings Airlines: i sesong: Moskva–Domodedovo
* RusLine: Berlin–Tegel, Praha, St. Petersburg
* S7 Airlines: Moskva–Domodedovo, St. Petersburg
* Severstal Air Company: Tsjerepovets
* Ural Airlines: Jekaterinburg, Moskva–Domodedovo, St. Petersburg
* Utair: Moskva-Vnukovo
* UVT Aero: Kazan, Novyj Urengoj, Ufa
* Uzbekistan Airways: Tashkent
* Vueling: i sesong: Barcelona

## Referanser


## Eksterne lenker
* 
*  Offisielt nettsted på engelsk
*  Nettsted på russisk: Аэропорт Храброво (Калининград) (KGD)
Normalår som begynner på mandag

Et **normalår som begynner på mandag** er alle år som ikke er skuddår (dvs. et år med 365 dager) som begynner mandag 1. januar og avsluttes mandag 31. desember. Søndagsbokstaven dets er dermed **G**. **[[2018]]** var et normalår som begynte på mandag i den gregorianske kalenderen. Det forrige året av en slik type var 2007, og det neste vil være 2029 eller på samme måte 2013 og 2019 i den gamle julianske kalenderen. Året 1900 var også et normalår som begynte på mandag i den gregorianske kalenderen. Alle normalår som begynner på søndag, mandag eller tirsdag har to fredager den 13. Normalår av denne typen har fredager på den 13. i april og juli. Skuddår som begynner på søndag deler denne egenskapen, men har også én i januar.

## Se også
* Den gregorianske kalenderen
* Normalår

## Referanser
Tata Tigor

**Tata Tigor** er en sedan bilmodell bygget av den indiske bilprodusenten Tata Motors, basert på den forrige Tata Tiago. Den ble lansert i mars i 2017. 

## Referanser
Normalår som begynner på torsdag

Et **normalår som begynner på torsdag** er alle år som ikke er skuddår (dvs. år med 365 dager) som begynner torsdag 1. januar og avsluttes torsdag 31. desember. Søndagsbokstaven dets er dermed **D**. Det siste året av en slik type var 2015 og det neste vil være 2026 i den gregorianske kalenderen eller på samme måte 2010 og 2021 i den gamle julianske kalenderen. Dette normalåret har flest fredager på den 13.: i februar, mars og november. Skuddår som begynner på søndag deler denne egenskapen.
Fra februar til mars i et slikt normalår er det den korteste perioden (fire uker) mellom to fredager på den 13..

## Se også
* Den gregorianske kalenderen
* Normalår

## Referanser
Ingvild Sørensen

**Ingvild Sørensen** (født 21. september 1952) er en norsk forfatter, bosatt i Levanger.

## Bibliografi
* *Piken fra før*, roman, Norske Bøker (2005)
* *Skyggene i sal 31*, roman, Orkana forlag (2012)
* *Maria Madres maleri*, roman, Orkana forlag (2021)

## Kilder
*Presentasjon av Ingvild Sørensen i Forfatterkatalogen på Forfattersentrums nettsider
Seed Forum

**Seed Forum** er et nettverk av samarbeidende stiftelser på tvers av landegrenser, etablert i 2002. Seed Forums formål er å bidra med å skaffe finansiering av nyetablerte selskap, typisk kalt start-ups. Disse søker som regel risikokapital, i tillegg til ulike former for etablererstipend fra Innovasjon Norge og andre ordninger. Med tiden har Seed Forum også involvert seg i generelle utdanningsprogrammer og bistandsarbeid.

## Historie
I 2001 ble Steinar Hoel Korsmo hentet til Campus Kjeller (nå Kjeller Innovasjon), for å forsøke å finne løsninger på tilgang til risikokapital for nyetableringer. Seed Forum deltok i 2006 med å sette i gang Oslo Innovation Week. Seed Forum fikk raskt et internasjonalt fokus, og er i dag en verdensomspennende aktivitet i over 50 land. Seed Forum drifter seks innovasjonsentre kalt iHUB, i de tre landene Ukraina, Moldova og Georgia. Det største av disse, som ligger i Kyiv er offisielt UNESCO-UNEVOC senter.
Seed Forum bistår totalt mer enn tusen start-ups pr år, og lar dem presentere sine forretningsideer for tidligfase-investorer. Over tusen norske selskaper har så langt presentert seg på Seed Forum i Norge og internasjonalt. Det er gjennomført over sytti investorpresentasjoner i regi av Seed Forumi Norge siden starten i 2002.

## Seed Forum-prosessen
Seed Forum tilbyr et utdanning for oppstartsvirksomheter.. Selskap som er modne for å presentere for investorer velges så ut og deltar på samlinger med investorer tilstede. Seed Forum krever til forskjell fra de fleste akseleratorerprogram ikke en eierandel i selskapene som deltar. På investorkonferansene presenterer selskapene sine forretningsideer for engelinvestorer, venturekapitaliser og andre med interesse for tidligfase-investeringer.

## Innovasjon som bistandsarbeid
Seed Forum har i mange år engasjert seg for å skape et volum av nye bedrifter som en metode for å yte bistand til områder som trenger utviklingshjelp. Et eksempel på dette arbeidet er iHUB-sentrene som har blitt skapt med støtte fra Utenriksdepartementet.
## Referanser
Inger Marie Spange

**Inger Marie Spange** (født 24. februar 1971) er en norsk forfatter og markedsfører.

Hun er (per 2022) byråleder i reklamebyrået og innholdsmarkedsføringsfirmaet *Storybold* i Moss. Hun er redaktør for flere lokale magasiner og for *[[Det Beste]]* i Norge og *[[Readers Digest]]* i Sverige. 

## Bibliografi
* *Den hvite vinden, Aschehoug (2009)
* *Grand Marine'', thriller, Aschehoug (2012)

## Kilder
*Presentasjon av Inger Marie Spange i Forfatterkatalogen på Forfattersentrums nettsider
Normalår som begynner på fredag

Et **normalår som begynner på fredag** er alle år som ikke er skuddår (dvs. år med 365 dager) som begynner fredag 1. januar og avsluttes fredag 31. desember. Søndagsbokstaven dets er dermed **C**. Det siste året av en slik type var 2010 og det neste vil være 2021 i den gregorianske kalenderen eller på samme måte 2011 og 2022 i den gamle julianske kalenderen. Året 2100 vil også være et normalår som begynner på fredag i den gregorianske kalenderen. Dette normalåret har én fredag den 13. i august. Skuddår som begynner på torsdag deler denne egenskapen, men har også én i februar.

## Se også
* Den gregorianske kalenderen
* Normalår

## Referanser
Maria do Nascimento da Graça Amorim

**Maria do Nascimento da Graça Amorim** er en saotomesisk politiker. Hun var utenriksminister i São Tomé og Príncipe fra 1978 til 1985. Fra 1980 til 1982 var hun i tillegg minister for undervisning og kultur.

Amorim tilhørte partiet Movimento de Libertação de São Tomé e Príncipe (MLSTP) og var minister under president Manuel Pinto da Costa. Fra 1984 til 1996 var hun medlem av MLSTPs politbyrå. Amorim var landets første ambassadør til Portugal og var også ambassadør til Frankrike (1975–1978).  Som ambassadør i Lisboa gjorde hun det i 1976 kjent at São Tomé og Príncipe vurderte sosialistiske land som sine naturlige allierte.

Etter at statsminister Miguel Trovoada ble fjernet av presidenten i 1979, slo regjeringen inn på en mer radikal retning, med Amorim som en av de ledende kreftene. Amorim var kjent som motstander av Gabon og andre vestligorienterte land. Da president Pinto da Costa bestemte seg for en mer vestvennlig og økonomisk liberal kurs, fjernet han i 1985 de mest radikale ministrene. Amorim var blant de som ble anklaget for å motarbeide den nye politikken. I april 1985 ble hun fjernet fra posten som utenriksminister.

## Referanser
Revac

**Revac** er et gjennvinningsselskap for EE-avfall. Selskapet ble etablert i 1996. Bedriften holder til på Linnestad sør for Revetal i Tønsberg kommune. Revac har også et datterselskap i Västra Götaland i Sverige.

## Brann i juli 2014
Det brøt ut brann i bedriften 21. juli 2014. Store mengder batterier, plast og metall brant, og forurenset i form av giftig røyk og avrenning av slukkevann til lokale vassdrag. Brannen tok 36 timer å slukke. I tingretten ble ledelsen senere dømt til fengselsstraffer, og bedriften ble dømt til bøter og saksomkostninger på til sammen tre millioner kroner.

## Brann i mai 2018

Den 27. mai 2018 oppsto det en ny brann hos Revac AS.

## Referanser


## Eksterne lenker
*
Tata Hexa

**Tata Hexa** er en SUV bilmodell bygget av den indiske bilprodusenten Tata Motors. Bilmodellen ble introdusert i 2017. Hexa ble først introdusert som en konseptbil på Geneva Motor Show i 2015.

## Bildegalleri

Fil:Tata Hexa (11).JPG|Bakfra
Fil:Tata Hexa (12).JPG|Siden av bilen
Fil:2015-03-03 Geneva Motor Show 3245.JPG|Hexa Concept (på fronten)
Fil:2015-03-03 Geneva Motor Show 3243.JPG|Hexa Concept (bakfra)
Turi Malme

**Turi Malme** (født 1981) er en norsk tidligere friidrettsutøver som har representert Hitra FIK og Fræna FIK.

Hun vant NM-gull i halvmaraton i 2005.

## Medaljer i norske mesterskap

## Referanser
Mia Søreide

**Mia Søreide Kohnen** (født 2. juni 1944 i Stockholm, død 29. november 2010 i Alicante, Spania) var en norsk næringsdrivende og romanforfatter, fra 1969 bosatt i Spania og sentral i det norske miljøet der. 

Hun ble født i Sverige, siden faren Olav Søreide var motstandsmann og foreldrene i 1944 på flukt fra det tyskokkuperte Norge. Mia bodde i Bodø til hun var 15 år, deretter i Stavanger. Hun flyttet til Benidorm 25 år gammel, giftet seg og fikk barn i Spania. Der drev hun smykkebutikk, turistguiding og etter hvert et helsesenter. 

Hun var en av grunnleggerne av Den Norske Klubben Costa Blanca, og en av dem som arbeidet for at det skulle etableres norsk skole i området.

## Bibliografi
* *Prinsesse Kristina av Tunsberg*, historisk roman, Kagge Forlag (2009)

## Kilder
*Presentasjon av Mia Søreide i Forfatterkatalogen på Forfattersentrums nettsider
* Nekrolog i *Stavanger Aftenblad* 6. desember 2010
Ida Tangen

**Ida Tangen** (født 6. januar 1982) er en norsk friidrettsutøver som representerer Tjalve.

Hun vant NM-gull i spyd i 2006.

## Referanser


## Eksterne lenker
*
Bogafjellbanen

**Bogafjellbanen** er en fotballbane som ligger i Sandnes i Rogaland ved siden av Bogafjellhallen. Banen er 100 meter lang og 65 meter bred med kunstgress.

## Referanser
Charlotte Lund Abrahamsen

**Charlotte Lund Abrahamsen** (født 22. august 1987) er en norsk friidrettsutøver som representerer IL Sandvin.

Hun vant NM-gull i kule i 2006, 2007 og 2017.

## Medaljer i norske mesterskap

## Referanser
På aksel gevær

***På aksel gevær*** (originaltittel: *Shoulder Arms*) er en amerikansk stumfilm-komedie fra 1918 skrevet, regissert og produsert av Charlie Chaplin og med ham selv i hovedrollen. Filmen var Chaplins andre for First National Pictures. Handlingen er lagt til Frankrike under 1. verdenskrig og han spiller mot Edna Purviance og broren Sydney Chaplin.

## Handling
Charlie gjennomgår militær opptrening og blir deretter sendt til Frankrike – men han får aldri noen brev hjemmefra. Han får endelig en pakke som inneholder ost som han kaster over til de tyske soldatene. Han fanger deretter tretten tyskere og går frivillig gjennom de tyske linjene forkledd som en trestamme. 

Ved hjelp av en fransk jente klarer Charlie å fange Vilhelm II av Tyskland og kronprinsen Wilhelm av Preussen. Charlie får deretter en statue av seg selv reist og en seiersparade gjennom New York.

## Skuespillere
* Charles Chaplin som Charlie.
* Edna Purviance som en søt fransk jente.
* Sydney Chaplin som en sersjant.
* Jack Wilson som den tyske kronprinsen.
* Henry Bergman som en overvektig tysk offiser / og som Paul von Hindenburg.
* Albert Austin som en annen offiser.
* Tom Wilson som en dum tysker.
* John Rand som en amerikansk soldat. 
* J. Parks Jones som en annen amerikansk soldat.
* Loyal Underwood som en tysk offiser.

## Referanser


## Eksterne lenker
*
Trine Jørgensen (maratonløper)

**Trine Jørgensen** (født 23. mars 1966) er en norsk tidligere friidrettsutøver som representerte Tromsdalen UIL.

Hun vant NM-gull på maraton i 1996.

## Referanser
Center for the Army Profession and Ethic

**Center for the Army Profession and Ethic** (**CAPE**) er et senter i U.S. Army med formål å studere og utvikle den militære profesjon og hærens etiske prinsipper og kultur, å øke soldatenes forståelse av hva det vil si for hæren å være en militær profesjon og å være profesjonell, og å drive frem karakterutvikling og profesjonalitet i individuelle soldater, avdelinger og hærens kultur.

Senteret ble opprettet som Army Center of Excellence for the Professional Military Ethic (ACPME) i mai 2008 og fikk sitt nåværende navn da det ble underlagt U.S. Army Training and Doctrine Command (TRADOC) og dens Combined Arms Center (CAC) i august 2010. 

CAPE har kontorer i West Point i New York for å dra veksler på de intellektuelle ressursene ved U.S. Military Academy.

## Referanser


## Eksterne lenker
*
Elin Marvik

**Elin Marvik** (født 16. juni 1983) er en norsk friidrettsutøver som representerer Haugesund IL.

Hun vant NM-gull i sjukamp i 2006.

## Medaljer i norske mesterskap

## Referanser
Bogafjellhallen

**Bogafjellhallen** er en idrettshall som ligger i Sandnes i Rogaland. Hallen rommer 3 000m² med tre etasjer med gymsal, klatrevegg, administrasjonsrom og flere rom til kultur- og fritidsforeninger. Håndballagene i Bogafjell Idrettslag har sine treninger og hjemmekamper her. Hallen blir også brukt som lokale for større arrangement som 17. mai-feiring.

## Referanser
Møllebjerg

**Møllebjerg** er en høyde vest i Vejle kommune, fem kilometer øst-nordøst for Billund. Toppen når 137 meter over havet, som er blant de 20 høyeste i Danmark. 

På toppen står et postament i granitt. Dette er brukt som trigonometrisk punkt, og inngår i Danmarks 1.-ordens nett.  

## Se også
* Liste over Danmarks høyeste topper

## Referanser




## Eksterne lenker
*
Bimini top

En **bimini top** er en takduk for solskjerming av kokpiten i en båt. Den blir vanligvis holdt oppe av en konstruksjon av metallbøyler, og er designet for å kunne klappes sammen når den ikke er i bruk. I motsetning til en kalesje eller sprayhood gir en bimini top ingen beskyttelse mot vær og vind som kommer fra sidene, og fungerer derfor nesten utelukkende som solskjerming. Ved rolige værforhold, og når båten ligger stille, kan den gi noe vern mot regn. 

Bimini top brukes mest i solfylte sørlige farvann, som f.eks. i Middelhavet og Karibia. Navnet stammer fra øygruppen Bimini i Bahamas.

## Referanser
Force Troops Command

**Force Troops Command** (**FTC**) er en kommando i British Army med ansvar for å stille ulike logistikk- og kampstøtteressurser tilgjengelig i fred, krise og krig. FTC disponerer ni brigader som består av personell med bredt sammensatt fagkunnskap innen blant annet intendantur, tren, sanitet, samband, ingeniørvirksomhet, artilleri og oppklaring.

Kommandoen ble dannet i september 2013 og oppnådde full virksomhet 1. april 2014. Tidligere var styrkene underlagt forbandet Headquarters Theatre Troops.

## Struktur

## Referanser
Sprayhood

En **sprayhood** er en hette av seilduk, eller andre materialer, designet for å beskytte rorsmannen og andre medlemmer av besetningen i en seilbåt mot vind, nedbør og sjøsprøyt.

Hetten dekker deler av kokpiten og nedgangen til båtens indre rom. Den holdes på plass av metallbøyler og knapper som er montert på skroget, og den er i tillegg vanligvis forsynt med vinduer av PVC-duk. Konstruksjonen må være solid nok til å kunne fungere under alle slags værforhold.

Hetten er åpen mot akter, og gir ingen beskyttelse mot vær og vind som kommer den veien. Men siden fartøyet oftest er i bevegelse fremover, eller ligger oppankret «på svai» i baugen, gir dette sjelden noen problemer.

## Referanser